राष्ट्र निर्माण में युवाओं की भूमिका महत्वपूर्ण होती है : अशोक वशिष्ठ
मंडी आदमपुर सिटी | राष्ट्रनिर्माण में युवाओं की भूमिका महत्वपूर्ण है। उन्हें अपनी शक्तियों को पहचान कर समाज के विकास में योगदान देना चाहिए। यह संदेश राजकीय वरिष्ठ माध्यमिक विद्यालय सीसवाल में सात दिवसीय एनएसएस शिविर के उद्घाटन पर कार्यक्रम अधिकारी अशोक वशिष्ठ ने स्वयंसेवकों को संबोधित करते हुए दिया। प्रथम दिन राष्ट्रीय सेवा योजना के गठन, उद्देश्य, ध्येय वाक्य, प्रतीक गतिविधियों के बारे विस्तार से जानकारी दी गई। कार्यक्रम की अध्यक्षता प्राचार्य ज्ञानीराम बूरा ने की। शिविर में 50 स्वयंसेवक भाग ले रहे हैं। छात्रों ने श्रमदान करते हुए विद्यालय प्रांगण की सफाई की। इस अवसर पर महावीर, राजेश, सुशील, कुलदीप, अनुराधा, ज्योति, कृष्णा, गोल्डी मोनिका सहित अन्य उपस्थित थे।
hin_Deva hin_Deva